ZAGREBAČKI VELESAJAM d.o.o.

Zagreb, Avenija Dubrovnik 15

**PONOVLJENI JAVNI NATJEČAJ**

**za popunjavanje slobodnog radnog mjesta – 1 izvršitelj**

Naziv radnog mjesta: **VATROGASAC (m/ž)**

Opis poslova:

* provodi preventivne mjere zaštite od požara
* gasi požar i provodi druge tehničke intervencije na prostoru Zagrebačkog velesajma
* nadzire i kontrolira rad sustava za dojavu i gašenje požara
* nadzire izgradnju štandova u pogledu odobrenja za izvođenje radova i prohodnosti puteva evakuacije
* vrši uključivanje/isključivanje električne energije putem daljinskih sklopki na objektima Zagrebačkog velesajma sukladno s planom uključivanja/isključivanja električne energije
* sudjeluje u primopredaji poslovnog prostora
* o uočenim nepravilnostima obavještava Voditelja smjene,
* daje informacije strankama o mjestu rada radnika Zagrebačkog velesajma, komitenata i drugih organizacija na Zagrebačkom velesajmu
* u slučaju odsutnosti Voditelja smjene – vatrogasca istog zamjenjuje,
* sastavlja zapisnike o nastaloj šteti na imovini i prijavljuje štete službama Zagrebačkog velesajma

Mjesto rada: Zagreb

Trajanje potrebe: na neodređeno vrijeme, puno radno vrijeme

Stručna sprema i zvanje:

SSS - stečena kvalifikacija na razini 4.1. ili 4.2. Hrvatskog klasifikacijskog okvira ili stečena

kvalifikacija vatrogasnog smjera (vatrogasac ili vatrogasni tehničar)

Radno iskustvo: 6 mjeseci na poslovima zaštite od požara

Probni rad: tri mjeseca

Dodatno potrebna znanja, vještine: stručni ispit za obavljanje poslova zaštite od požara, vještina rada s računalom, vozačka dozvola „B“ kategorije, posebna zdravstvena sposobnost.

Kandidati uz prijavu, u kojoj je potrebno navesti osobne podatke (osobno ime, adresu stanovanja, broj telefona te e-mail adresu), moraju priložiti dokaze:

* životopis,
* dokaz o državljanstvu (preslika domovnice/putovnice/osobne iskaznice ili potvrde iz knjige državljana),
* dokaz o odgovarajućem stupnju i vrsti obrazovanja (preslika svjedodžbe ili uvjerenja o završenoj školi),
* presliku dokumentacije o osposobljenosti za vozača B kategorije,
* presliku dokumentacije o položenom stručnom ispitu za obavljanje poslova zaštite od požara
* presliku ugovora o radu ili potvrde poslodavca iz kojih je vidljiva vrsta poslova i vremensko razdoblje u kojem je kandidat obavljao određene poslove,
* elektronički zapis o radnom stažu (e-radna knjižica), ne stariji od 30 dana od dana objave natječaja.

Rok za podnošenje prijava: **10 dana** od dana objave natječaja

Način podnošenja prijava: osobno ili putem pošte na adresu:

**ZAGREBAČKI VELESAJAM d.o.o.**

**10020 Zagreb, Avenija Dubrovnik 15**

*s naznakom*

***„ZA NATJEČAJ ZA ZASNIVANJE RADNOG ODNOSA – VATROGASAC“***

ili **na e-mail*: zv.kadrovska@zv.hr***

Ostale napomene:

Izabrani kandidat će od strane poslodavca biti upućen na utvrđivanje posebnog zdravstvenog stanja za obavljanje poslova ovoga radnog mjesta.

Isprave se prilažu u neovjerenoj preslici, a prije izbora kandidata predočit će se izvornici isprava.

Potpunom prijavom smatra se ona koja sadržava sve podatke i priloge navedene u javnom natječaju. Nepotpune i nepravodobne prijave neće se razmatrati.

Kandidat koji ostvaruje pravo prednosti pri zapošljavanju prema posebnim propisima, dužan je u prijavi se pozvati na to pravo, odnosno priložiti dokaze o tom statusu predviđene tim propisima.

Zagrebački velesajam d.o.o. zadržava pravo poništenja natječaja te ne prihvatiti ni jednu dostavljenu ponudu.

Natječajna dokumentacija se ne vraća.

Više o poslovanju Zagrebačkog velesajma d.o.o. nalazi se na službenim internet stranicama [www.zv.hr](http://www.zv.hr).

Datum objave: **17.05.2024.**